kardosdrur/scandi-wiki huggingface dataset:
Costin Miereanu

Costin Miereanu (født 27. februar 1943 i Bukarest, Rumænien) er en rumænsk/fransk komponist og professor.

Miereanu studerede komposition på Musikkonservatoriet i Bukarest hos bl.a. Alfred Mendelsohn og Dan Constantinescu. Han studerede videre i Paris på École des hautes études en sciences sociales og Schola Cantorum. Han studerede også på sommerkurser i Darmstadt med bl.a. Karlheinz Stockhausen og György Ligeti. Miereanu har skrevet 3 symfonier, orkesterværker, operaer, elektronisk musik, og solostykker for mange instrumenter etc.

Udvalgte værker 

 Symfoni nr. 1 "En tid uden Hukommelse" (1989-1992) - for orkester
 Symfoni nr. 2 "Orison" (1999) - for orkester
 Symfoni nr. 3 "se om Morgenen" (2001) - for orkester
 "Rosario" (1973-1976) - for stort orkester

Eksterne henvisninger 
 Om Costin Miereanu på www.musicweb-international.com

Komponister fra Rumænien
Komponister fra Frankrig
Professorer
Personer fra Bukarest
Bartitsu

Bartitsu er en type kampsport og selvforsvar, der oprindeligt blev udviklet i England fra 1898-1902, hvor den kombinerede elementer af boksning, ju-jutsu, stokkekampe og fransk kickboxing (savate).

Sporten blev opfundet af den britiske ingeniør Edward William Barton-Wright, der efter tre år i Japan vendte tilbage til England og annoncerede dannelsen af "New Art of Self Defence" i 1898. Navnet blev dannet af hans eget efternavn og den sidste del af "jujitsu".

I 1903 blev kampsporten udødeliggjort (som "baritsu") af Sir Arthur Conan Doyle, der var forfatter til detektivfortællingerne om Sherlock Holmes. Selvom sportsgrenen har ligget stillet i størstedelen af 1900-tallet, så har den oplevet en genoplivning siden 2002.

Referencer

Eksterne henvisninger 

Kampsport
Gram-Schmidt-processen

Inden for Lineær algebra er Gram-Schmidt-processen en algoritme til at ortonormalisere et endeligt set af lineært uafhængige vektorer inden for et indre produkt-rum, ofte for Rn udstyret med  skalarproduktet.

Processen er opkaldt efter den danske matematiker Jørgen Pedersen Gram og tysk-baltiske matematiker Erhard Schmidt, selvom den tidligere har været taget i brug af Laplace.

Gram–Schmidt processen  

Gram-Schmidt processen bygger på ortogonale projektioner

hvor  betegner det Indre produkt af vektorerne u og v. Projektionen projicerer vektoreren v ned på u og skaber da en ny vektor med samme retning sum u, men med den projicerede længde.
Følgende betegner Gram-Schhmidt processen:
 
hvor vektorerne v1...vk betegner inputtet bestående af lineært uafhængige vektorer og e1...ek de resulterende ortonormaliserede vektorer. Yderligere er vektorerne u1...uk også en ortogonal mængde, men uden garanti for at have længden 1.

Eksempel

Euklidisk rum 
Som Eksempel ses på vektorrummet R4 udstyret med skalarproduktet.

Lad 

Det er givet at v1, v2 og v3 er lineært uafhængige.
Gram-Schmidt udføres:

Det kan tjekkes om vektorerne er ortogonale ved at beregne de indbyrdes skalarprodukter. Eksempelvis u1 og u3:

Vektorerne er ortogonale da deres indre produkt er 0.

For at finde de normaliserede vektorer e1, e2 og e3 gøres følgende:

Reference 
 Thomsen, Jesper Funnch (2020), Lineær algebra, Aarhus Universitet, Institut for matematik
 https://en.wikipedia.org/wiki/Gram%E2%80%93Schmidt_process

Lineær algebra
Erik Gerhard Andersen

Erik Gerhard Andersen (født 24. februar 1916, død 21. februar 1945) var en dansk oversætter og modstandsmand.

I sin ungdom var han medlem af DSU. Han påbegyndte illegalt arbejde ved at uddele antinazistiske tryksager til tyske soldater. Han var tilknyttet det illegale blad Hjemmefronten og Ringen..

Gennem sit kendskab til tyske soldater fik han ansættelse som tolk på Dagmarhus. Med redaktør Niles Jørgensen som mellemmand videregav han oplysninger til modstandsbevægelsen, blandt andet om tilfangetagne medlemmer af modstandsbevægelsens tilståelser under forhør. Hans beretninger til Hjemmefronten reddede angiveligt en halv snes modstandsfolk fra at blive arresteret. Imidlertid blev bladets redaktion angivet, og Erik Gerhard Andersen blev anholdt 30. maj 1944, hvorefter han blev dødsdømt og henrettet i Ryvangen den 21. februar 1945.

Erik Gerhard Andersen efterlod en hustru og seks år gammel datter. I sit afskedsbrev skrev han ganske kort:
"Kære far, kære allesammen.
Hermed det sidste brev fra mig. Har lige faaet besked om, hvad der venter mig. Jeg er fuldstændig rolig og klar og fortryder intet. Jeg haaber, at I tager det roligt og ikke falder sammen. Hele livet staar og falder jo ikke med mig. Jeg vil ikke skrive til hver enkelt. Vil gøre det saa kort som muligt. Jeg beder dig takke alle, som hav været noget for mig - og du kan roligt sige, at jeg gaar det hele imøde med oprejst pande.
Kærlig hilsen til jer alle fra jeres Erik.

Ved en mindehøjtidelighed udtalte rådmand Ib Kolbjørn ifølge Socialdemokraten den 9.juli 1945:
"Erik var blandt de forreste i kampen mod tyskerne: han påtog sig et hverv, der selv blandt hans nærmeste rejste spørgsmålet: Er Erik blevet nazist? Han gik ind i fjendens hule for at hente oplysninger, der blev til uvurderlig gavn for hans kammerater, og som krævede den største indsats fra ham."

Erik Gerhard Andersen var blandt de 106 henrettede modstandsfolk, der blev begravet i Ryvangen den 29. august 1945.

Litteraturhenvisninger
Besættelsestidens illegale blade og bøger 1940-1945 ((red.) Leo Buschardt, Albert Fabritius & Helge Tønnesen, 1954), 107
De loyale oprørere (Peter Birkelund, 2000), 281-282
De sidste timer - afskedsbreve fra de henrettede danske patrioter (Else Andersen (red.), 1945), s. 219
Faldne i Danmarks frihedskamp 1940-45 (Ib Damgaard Petersen (red.), 1990), 29-30

Kilder og henvisninger

Modstandsfolk fra Danmark
Medlemmer af Ringen
Henrettede i Danmark af den tyske besættelsesmagt under 2. verdenskrig
Henrettede personer fra Danmark
Roumen Boyadjieff jr.

Roumen Boyadjieff jr (født 19. juni 1979 i Sofia, Bulgarien) er en bulgarsk komponist, trommeslager,percussionist og pianist.

Boyadjieff studerede komposition og slagtøj på Lyubomir Pipkov Secondary Shool of Music og forsatte med at studere videre, men nu også på klaver på National Music academy "Pancho Vladigerov" hos bl.a. Alexander Raichev som lærer i komposition og orkestrering. 
Han har skrevet en symfoni, orkesterværker, symfoniske digtninge, koncertmusik, kammermusik,  balletmusik, operaer, filmmusik etc. Boyadjieff skrev en hymne i anledningen af Bulgarsk Radio´s 80 års Jubilæum. Han skrev ligeledes det smukke og gribende symfoniske digt "Bulgarien (2015) til ære og minde for bulgariens nationalkomponist Pancho Vladigerov.

Udvalgte værker

 Symfoni nr. 1 (2019) - for orkester
 "Bulgarien" "(Til Minde om Pancho Vladigerov)" (2015) (symfonisk digtning) - for orkester

Eksterne henvisninger 
   Om Roumen Boyadjieff
  Om Roumen Boyadjieff jr.

Komponister fra Bulgarien
Percussionister
Trommeslagere fra Bulgarien
Pianister fra Bulgarien
Gheorghi Arnaoudov

Gheorghi Arnaoudov (født 18. marts 1957 i Sofia, Bulgarien) er en bulgarsk komponist, professor, lærer og anmelder.

Arnaoudov studerede komposition på State Academy of Music Pancho Vladigerov hos bl.a. Alexander Tanev. Han studerede også på sommerkurser hos Brian Ferneyhough og Ton de Leeuw.

Han har skrevet 2 symfonier, orkesterværker, kammermusik, elektronisk musik, koncertmusik, scenemusik, oratorier, vokalmusik etc. Arnaoudov har også studeret musik fra Fjernøsten og det antikke Grækenland. Han underviste som professor og lærer på bl.a. New Bulgarian University. Arnaoudov er inspireret af bl.a. Anton Webern, Krzysztof Penderecki og Morton Feldman.

Udvalgte værker 
 Symfoni nr. 1 (1984) - for orkester
 Symfoni nr. 2 (1990) - for orkester
 Koncert (1986) - for orkester 
 Koncert (2008-10) - for violin, strygere, slagtøj og keyboard

Komponister fra Bulgarien
Professorer
Lærere
Julia Tsenova

Julia Tsenova (født 30. juli 1948 i Sofia, Bulgarien - død 11. april 2010) var en bulgarsk komponist, pianist, professor og lærer.

Tsenova studerede komposition og klaver på Musikkonservatoriet i Sofia hos bl.a. Pancho Vladigerov. Hun studerede også i Amsterdam hos Ton de Leeuw. Tsenova har skrevet en symfoni, orkesterværker, kammermusik, korværker, vokalmusik etc. Hun underviste som professor i klaver på Musikkonservatoriet i Sofia. Tsenova´s musik har været spillet og opført verden over.

Udvalgte værker 

 Symfoni nr. 1 "symfoni koncertante med klaver" (1974) - for klaver og orkester
 Sats (1979) - for orkester 
 "Foreslag" (2000) - for orkester
 "Frisk" (1994) - for kammerkor og orkester

Eksterne henvisninger 

Komponister fra Bulgarien
Pianister fra Bulgarien
Professorer
Lærere
Georgi Mintjev

Georgi Lyubenov Mintjev (; født 29. januar 1939 i Sofia, Bulgarien) er en bulgarsk komponist.

Mintjev studerede komposition på Det bulgarske statskonservatorium hos Marin Goleminov. Han studerede også i Moskva hos Rodion Sjtjedrin og senere Aram Khatjaturjan. Mintjev studerede videre på et stipendium på Musikkonservatoriet i Paris hos Olivier Messiaen. Han har skrevet orkesterværker, koncertmusik, kammermusik, scenemusik, klaverstykker, korværker, vokalmusik etc. Han modtog det bulgarske kulturministeriums højeste udmærkelse: prisen Det Gyldne Århundrede.

Udvalgte værker 

 Klaverkoncert (1978) - for klaver og orkester
 Symfonisk prolog (1981) - for orkester
 "Kontraster" (2002) - for orkester
 Cellokoncert "Sentimental" (1993) - for cello og orkester

Kildeangivelser 

Komponister fra Bulgarien
Personer fra Sofia
Løvebjerg

Løvebjerg (dansk) eller Löwenberg (tysk) er en bebyggelse øst for Adelbylund tæt på Adelby Kirke i det østlige Flensborg i Sydslesvig. Administrativt hører Løvebjerg under Flensborg Kommune i den nordtyske delstat Slesvig-Holsten. Tidligere hørte Løvebjerg under Tarup. I den danske periode indtil 1864 hørte landsbyen under Adelby Sogn (Husby Herred, Flensborg Amt).

Bebyggelsen opstod i 1700-tallet som Adelbylunds kådnersted. Stednavnet er første gang dokumenteret 1797. Navnets første led står formodentlig for løge (oldnordisk lǫgr, sml. Lø Herred). Betydningen er altså et ved vandet liggende bjerg. Efter en anden forklaring er der tale om et poetisk navn. 1910 oprettedes Adelby grundskole ved Ringvejen. Siden 2000 skærer omfartsvejen Østangente sig gennem Løvebjerg. 2014 oprettedes Ringvejens Vuggestue. I øst støder Løvebjerg mod Tarup, i syd mod Sønderup.

Noter 

Bydele i Flensborg
Jason Kingsley

Jonathon Jason Kingsley OBE (født december 1964) er en britisk erhvervsmand, medgrundlægger og direktør for computerspilsfirmaet Rebellion.

Uddannelse og karriere 
Kingsley blev født i Osgathorpe i Leicestershire. Han gik på Loughborough Grammar School og herefter på Wyggeston and Queen Elizabeth I College. Han studerede zoologi på St John's College, Oxford.

I 1992 etablerede Kingsley firmaet Rebellion Developments sammen med sin bror Chris. Firmaet blev siden kendt for sine spilserier Alien vs. Predator og Sniper Elite.

Kingsley er også formand for The Independent Game Developers' Association (TIGA). I 2012 blev han slået til officer i the Order of the British Empire (OBE).

I 2018 lancerede Kingsley en YouTube-kanal kaldet Modern History TV, hvor han skaber, producerer, skriver og præsentere pratisk middelalderhistorie og reenactment sammen med sin bror Chris Kingsley og producer Brian Jenkins, under Rebellion Productions.

Referencer 

Alumni fra University of Oxford
Erhvervsfolk fra Storbritannien
Personer tildelt Officer of the Order of the British Empire
Personer fra Leicestershire
Ullasundbroen

Ullasundbrua eller Ullasundbroen er en bjælkebro på Fylkesvei 150 i Ålesund kommune i Møre og Romsdal fylke i Norge. Bren krydser Ullasundet mellem Haramsøya og Flemsøya. Den oprindelige bro blev åbnet i 1969.

Mange broer må repareres fordi saltet i havvandet ødelægger betonen og armeringsjernet i broerne. Den gamle Ullasundbro var så skadet at den måtte nedrives og erstattes med en ny bro. Det blev den i 1998, efter kun at have været i drift i 29 år.

Kilder og henvisninger

 Billede af Ullasundbrua
 Billede av sundet mellom øyene

Bjælkebroer
Broer i Møre og Romsdal
Ålesund
Nordbro

Nordbro er et boligbyggeri med studielejligheder på Borgmestervangen tæt ved Nørrebro Station på Nørrebro. I byggeriet indgår et tårn på 96 meter og med 29 etager. Øverst på 29. etage ligger Københavns højst beliggende offentligt tilgængelige udsigtspunkt.

Kilder og henvisninger

 Nordbros hjemmeside

Bygninger, konstruktioner og anlæg i København
Nørrebro
Mønster

Et mønster er et system af motiver, former, linjer, farver eller lignende, der udgør en regelmæssig struktur, oftest opbygget af enkle og forudsigelige gentagelser, og såvel naturligt forekommende som menneskeskabt.  

Selvom man kan opfatte mønstre med alle sanser, er visuelle eller geometriske mønstre, fx spiraler, mæandre, tern eller striber, de almindeligst forekommende. Mønstre i naturen gentager sig ofte på samme måde som fraktaler, idet mønstre har en underliggende matematisk struktur.    

Inden for videnskabeligt arbejde kan analyse af data afdække hidtil usynlige og ukendte mønstre.

Inden for kunst og arkitektur benyttes mønstre ofte for at opnå bestemte virkninger. Mønstre kan benyttes som forlæg inden for tekstilfremstilling (fx syning, broderi eller knipling) eller kunsthåndværk (fx billedskærer- eller guldsmedearbejde)

Eksempler

Se også
Forbandt
Tapetgruppe

Referencer

Geometri
Mønstre
Struktur
Johnny Mnemonic

Johnny Mnemonic kan henvise til:
 Johnny Mnemonic (novelle), skrevet af William Gibson fra 1981
 Johnny Mnemonic (film), instrueret af Robert Longo, baseret på ovenstående, fra 1995
Olga Nikolajevna af Rusland (1895-1918)

Olga Nikolajevna af Rusland (; ) (15. november  1895 – 17. juli 1918) var en russisk storfyrstinde, der var den ældste datter af Nikolaj 2. af Rusland og Alexandra Fjodorovna af Rusland. Olga og hendes familie blev henrettet i 1918 i forbindelse med Den Russiske Revolution.

Personer henrettet ved skydning
Huset Holsten-Gottorp-Romanov
Kongelige fra Rusland
Helgener i den østlige ortodokse kirke
Tatjana Nikolajevna af Rusland

Tatjana Nikolajevna af Rusland (; ) (10. juni  1897 – 17. juli 1918) var en russisk storfyrstinde, der var den næstældste datter af Nikolaj 2. af Rusland og Alexandra Fjodorovna af Rusland. Tatjana og hendes familie blev henrettet i 1918 i forbindelse med Den Russiske Revolution.

Personer henrettet ved skydning
Huset Holsten-Gottorp-Romanov
Kongelige fra Rusland
Helgener i den østlige ortodokse kirke
Nordøyane

Nordøyane ellere Nordøerne er en øgruppe i Ålesund kommune i det nordre Sunnmøre og ydre Romsdal i Møre og Romsdal fylke i Norge. Den omfatter øerne Harøy, Fjørtofta, Flemsøya (også kaldt Skuløya eller Longva), Haramsøya, Lepsøya. Afgrænsingen mod syd er  Breisundet. Øerne i Giske kommune (Valderøy og Vigra, Godøy og Giske) nævnes også som del af Nordøyane. Betegnelsen Nordøyane bruges særlig om de store øerne i den tidligere Haram kommune. Øerne i Giske kommune, som er nærmest Ålesund centrum, har færgefri fastlandsforbindelse med Ålesund mens de andre er knyttet sammen med bilfærger og hurtigbåde. Den planlagte  skal forbinde de nordligste øer med fastlandet via bro og tre undersøiske tunneller.

Sørøyane (Sydøerne) er øgruppen syd for Ålesund, med blandt annet Hareidlandet, Gurskøya og Runde. Mens Sørøyane er relativt fjeldrige, er Nordøyane til dels flade og har relativt store gårde.

Kilder og henvisninger 

Ålesund
Øer i Møre og Romsdal
Sunnahbøn

Sunnahbøn ( , tyrkisk: sünnet namazları) er en anbefalet eller moralsk pligtig Salah (Islamisk Bøn), som kan være en tilføjelse til de 5 bønner, som er pligtige for alle muslimer og kan være en højtidlig bøn. Nogle sunnahbønner fuldføres fx om natten, og nogle gøres kun for specielle tider, såsom en betydelig hændelse (oversvømmelse, fødsel osv.) Alle disse bønner var fuldført af profeten Muhammed.

Tehadjud (Natbøn) 
Skal ikke forveksles med Isha'a som er en obligatorisk bøn, en af de 5 bønner.

Tehadjud, også skrevet som Tahajjud (), er en sunnah bøn som er fuldført om natten. Nogle lærte mener at det er anbefalet at den fuldføres efter at få sovet lidt om natten. Dog har lærte forskellige meninger omkring hvornår den skal fuldføres, om den skal fuldføres efter natten eller ej. I Saudi-Arabien skynder mange folk sig hjem efter Terawih-bønnerne så de kan nå at sove inden Tehadjud. Andre bliver i moskeen, laver Tehadjud efter Terawih og derefter går hjem. 

Tehadjud falder mellem Isha'a og Fadjr-bønnerne. Nogle lærte mener at det er anbefalet at fuldføre bønnen I den sidste tredjedel af natten. Each prayer for a Muslim is made up with repeated actions: from standing, to bowing on the floor, to standing again is called one raka'ah.

Hver eneste bøn for en muslim er bygget af gentagende handlinger: fra at stå til at bukke sig på jorden, og til at stå op igen er kaldt for en Rakat.

Tehadjud består af minimum 1 rakat og maksimum 11 rakat. Nogle mener at det skal være over 13 rakat, men det er en Bid'ah, en opfindelse, for der er ingen Hadith, som er Saheh (stærk, troværdig) som viser at profeten bad mere end 13 rakat.
Der er rapporteret om at profeten Muhammed (fred være over ham) sagde; "Hold dig til natbønnen, for det er de retmæssiges handlinger før dig, og en måde at få dig til at bevæge dig nærmere mod din Herre; Den sletter dine synder, og holder dig væk fra dårlige handlinger. (Termizi og el-Hakim)

Islam
Kåre Mølbak

Kåre Mølbak (født 24. september 1955 i Førslev Sogn, Næstved) er en dansk epidemiolog, der er professor ved Københavns Universitet og tidligere faglig direktør for infektionsberedskabet på Statens Serum Institut.

Baggrund 
Han blev uddannet som læge fra Københavns Universitet i 1985 og dr.med. i 2000 med afhandlingen The Epidemiology of Diarrhoeal Diseases in Early Childhood. A review of community studies in Guinea-Bissau.

Efter grunduddannelsen i kliniske infektionssygdomme havde Mølbak forskningsstillinger i forbindelse med Bandim Health Project i Guinea-Bissau og ved flere afdelinger på Statens Serum Institut. Hans internationale erfaring omfatter desuden arbejde i Liberia, Vietnam, Indien og Ghana.

Mølbaks forskningsinteresser ligger inden for infektionsepidemiologi og folkesundhed, herunder overvågningsmetoder, betydning af resistens for folkesundheden, zoonoser, fødevarebårne sygdomme samt vaccinologi. 

Han har udgivet over 300 artikler i fagfællebedømte tidsskrifter, primært om epidemiologien i overførbare sygdomme, været taler på en række internationale konferencer, arrangør af internationale workshops og koordinator af store WHO- og EU-finansierede forskningsprogrammer, herunder DG-RESEARCH-finansierede projekter, og er medlem af advisory forum for Det Europæiske Center for Forebyggelse af og Kontrol med Sygdomme.

Siden 2017 har Mølbak arbejdet som faglig direktør for infektionsberedskabet på Statens Serum Institut.
Han er projektleder for EuroMOMO-netværket.

I 2020 blev han valgt som en af syv eksperter, der skulle rådgive Europa-kommissionen i forbindelse med coronaviruspandemien i 2019-2020.

Referencer

Eksterne henvisninger 
 

Personer fra Næstved
Epidemiologer fra Danmark
Professorer fra Københavns Universitet
Jyske mesterskab 1927-28 (fodbold)

Det jyske mesterskab i fodbold 1927-28 var den 30. udgave af turneringen om det jyske mesterskab i fodbold for herrer organiseret af Jydsk Boldspil-Union. AaB vandt turneringen for femte gang i alt og for første gang siden 1911. Esbjerg fB nåede finalen for første gang. Vinderen af turneringen kvalificerede sig til Provinsmesterskabsturneringen 1927-28.

De to bedste hold i hver af de to kredse kvalificerede sig til den efterfølgende Danmarksmesterskabsturneringen 1928-29. AaB, Esbjerg fB, AGF og Horsens fS blev de fire hold, der i første omgang kvalificerede sig. Efter sæsonafslutningen besluttede DBU dog at udvide Danmarksturneringen, hvilket gav plads til yderligere to jyske hold. Dermed blev Aalborg Freja og Fredericia BK også kvalificeret.Nr. seks i hver af de to kredse spillede en kvalifikationskamp mod finalisterne fra JBUs A-række. Holstebro BK og Herning Fremad rykkede ned efter at have tabt til henholdsvis Brønderslev IF og Haderslev FK.

JBUs Mesterskabsrække

Nordkredsen 
AGF og Viborg FF deltog samtidig i Danmarksmesterskabsturneringen 1927-28.

Sydkredsen 
Horsens fS og Fredericia BK deltog samtidig i Danmarksmesterskabsturneringen 1927-28.

Finale 
Finalen mellem de to kredsvindere blev afgjort over to kampe på neutral bane.

AaB vandt finalen med fire point mod 0.

Op- og nedrykningsslutspil 
Vinderen af JBU A-rækkens nordkreds, Brønderslev IF, spillede mod nr. seks fra nordkredsen i JBUs Mesterskabsrække, Holstebro BK. Vinderen af JBU A-rækkens sydkreds, Haderslev FK, spillede mod nr. seks fra sydkredsen i JBUs Mesterskabsrække, Herning Fremad.

Haderslev FK rykkede op Mesterskabsrækkens sydkreds. Herning Fremad rykkede ned. Brønderslev IF rykkede op Mesterskabsrækkens nordkreds. Holstebro BK rykkede ned.

Kilder

Øvrige kilder

Se også 
 Danmarksmesterskabet
 Provinsmesterskabsturneringen

Fodboldturneringer i Danmark
Haider Ali

Haidar Alî (født 1720, død 7. december 1782) var de facto leder, derefter sultan for kongeriget Mysore i Sydindien fra 1761 til hans død. Han udmærkede sig militært og tiltrak til slut opmærksomheden fra lederne af Mysore. Han blev udnævnt til øverstkommanderende for Krishnaraja Wodeyar II's hær (1734-1766) og overtog magten fra monarken og Mysoreregeringen. Han indgik en alliance med franskmændene mod briterne og blev de facto hersker af Mysore som øverste minister i 1761. Hans regeringstid var præget af hyppige krige mod naboer og af oprør på dets territorium. Hans ældste søn Tipû Sâhib (1750-1799) overtog et stort kongerige, der grænses mod nord af Krishnafloden, mod øst af de østlige Ghats og mod vest det arabiske hav. Hele sit liv kæmpede han mod det militære herredømme fra det britiske østindiske selskab, især under den første og anden Mysore krig.

Referencer 

Indiens historie
Personer fra Indien
Kakatiya-dynastiet

Kâkâtiya-dynastiet regerede fra 1083 til 1323 over et kongerige, der omtrent dækkede den nuværende stat Telangana i Indien, og hvis hovedstad var Orougallou. Denne hinduistiske stat var en af de store Telugu-stater, der bestod gennem århundreder, indtil den blev erobret af Sultanatet i Delhi.

Indiens historie
Sultanatet af Bahmani

Det muslimske Sultanatet af  Bahmanî, der blev grundlagt i 1347, konkurrerede om kontrollen over Deccanplateauet med det hinduistiske Vijayanagar-kongeriget, der var beliggende ved sultanatets sydlige grænse.

Hovedstaden i landet var frem til 1425  Kalburgi,   den blev da flyttet til Bidar.

Staten blev grundlagt i 1347 af guvernør Ala-ud-Din Bahman Shah, da han brød med Delhisultanatet. Bahmani-sultanatet gik i opløsning omkring 1490, da det blev efterfulgt af de såkaldte Deccan-sultanater. Sultanatet gik i opløsning i 1518.

Kilder og henvisninger 
 

Indiens historie
Ibrahim Sultan

Ibrahim Sultan (født 1394, død 1435) er en Timuridprins, barnebarn af Timour Lenk. Han var halvbror til Ulugh Beg, prins-astronomen i Samarkand.

Personer fra Usbekistan
Junior-VM i håndbold 2018 (kvinder)

Juniorverdensmesterskabet i håndbold for kvinder 2018 var det 21. junior-VM i håndbold for kvinder. Mesterskabet blev afviklet af International Handball Federation (IHF) og blev afholdt fra 11. – 14. juli 2018 i Debrecen, Ungarn.

 vandt turneringen, efter en finalesejr på 28-22, mod .

Kilder / eksterne henvisninger

Noter 

Håndbold i 2018
VM i håndbold
Kvindehåndbold
Madras Presidency

Madras Presidency var en administrativ underopdeling af Britisk Indien. Madras (nu Chenai) var en af de første udposter af det britiske Ostindiske Kompagni. Byen blev grundlagt i 1639, og i begyndelsen bestod den af Masulipatnam-fabrikken, derefter bliver fortet Saint-Georges officielt til Madras Presidency i 1684.

Referencer 

Britisk Indien
Indiens historie